Ալան Մարկես Լոուրեյրո

Ալան Մարկես Լոուրեյրո (պորտ.՝ Allan Marques Loureiro, հունվարի 8, 1991(1991-01-08), Ռիո դե Ժանեյրո, Բրազիլիա), կամ պարզապես Ալան, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Վաղ կարիերա ===
Ալանը ֆուտբոլիստի կարիերան սկսել է Մադուրեյրայում։ 17 տարեկանում նա միացավ Դեպորտիվո Մալդոնադոյին, սակայն միանգամից վարձավճարով տեղափոխվեց Վասկո դա Գամա՝ չանցկացնելով ուրուգվայական ակումբում ոչ մի հանդիպում։


=== Վասկո դա Գամա ===
2 մրցաշրջան վարձավճարով Վասկո դա Գամայի ակադեմիայում անցկացնելուց հետո, Ալանը կնքեց լիարժեք պայմանագիր բրազիլական ակումբի հետ։ 2009 թվականին նա Վասկո դա Գամայի կազմում անցկացրեց շատ կարևոր հանդիպումներ՝ օգնելով թիմին հաղթել Սերիա B-ն և տեղափոխվել Բրազիլիայի բարձրագույն դիվիզիոն։ Ակումբի կազմում Ալանը անցկացրեց 63 հանդիպում՝ դառնալով 1 գոլի հեղինակ։


=== Ուդինեզե ===
2012 թվականի հունիսի 4-ին Ալանը 3 միլիոն եվրոյի դիմաց տեղափոխվեց Ուդինեզե։ Իր դեբյուտը նշեց 2012 թվականի սեպտեմբերի 2-ին՝ Յուվենտուսի դեմ խաղում։ Այս մրցաշրջանում բրազիլացին անցկացրեց առաջնության 38 հանդիպումներից 36-ը՝ հիմնականում խաղալով հենակետային կիսապաշտպանի դիրքում, իսկ Ուդինեզեն զբաղեցրեց 5-րդ հորիզոնականը՝ որակավորվելով մյուս մրցաշրջանի Եվրոպայի Լիգայի խաղարկությունում։
Եվրոպական առաջնություններում իր դեբյուտը Ալանը նշեց 2013 թվականի օգոստոսի 1-ին՝ Շիրոկի Բրիեգի դեմ խաղում։ Իր առաջին գոլը Ուդինեզեի կազմում բրազիլացին խփեց 2014 թվականի դեկտեմբերի 3-ին՝ Իտալիայի գավաթի Չեզենայի դեմ խաղում։ Իր առաջին գնդակը Իտալիայի առաջնությունում հեղինակեց 2015 թվականի հունվարի 18-ին՝ Կալյարիի դեմ խաղում։ Ուդինեզեի կազմում Ալանը անցկացրեց 3 մրցաշրջան՝ մասնակցելով 116 հանդիպման և դառնալով 2 գոլի ու 14 գոլային փոխանցման հեղինակ։


=== Նապոլի ===
2015 թվականի հուլիսին Ալանը 10 միլիոն եվրոյի դիմաց տեղափոխվեց Նապոլի։ Իր դեբյուտը նշեց հուլիսի 24-ին՝ ՖերալպիՍալոյի դեմ մինչմրցաշրջանային ընկերական խաղում։ Իր դեբյուտը Սերիա A-ում նշեց օգոստոսի 30-ին՝ Սամպդորիայի դեմ խաղում։ Իր առաջին գոլը խփեց 2015 թվականի սեպտեմբերի 13-ին՝ Էմպոլիի դեմ խաղում։
2015 թվականի սեպտեմբերի 17-ին Ալանը փոխարինեց Մարեկ Համշիկին Եվրոպայի Լիգայի Բրյուգեի դեմ հանդիպման 62-րդ րոպեին՝ այս խաղում տալով գոլային փոխանցում Խոսե Կալյեխոնին և օգնելով իր թիմին հաղթել 5-0 հաշվով ու տանել Նապոլիի պատմության ամենախոշոր հաշվով հաղթանակը եվրոպական առաջնություններում։ 3 օր անց՝ սեպտեմբերի 20-ին՝ Լացիոյի դեմ խաղում Ալանը դարձավ գոլի ու գոլային փոխանցման հեղինակ՝ օգնելով իր թիմին նորից հաղթել 5-0 հաշվով։
2018 թվականի մարտի 8-ին Ալանը երկարաձգեց իր պայմանագիրը Նապոլիի հետ մինչև 2023 թվականը։


== Միջազգային կարիերա ==
2011 թվականին Ալանը հրավիրվեց Բրազիլիայի մինչև 20 տարեկանների հավաքական, որտեղ խաղում էին Օսկարը, Ֆելիպե Կաուտինյոն, Կազեմիրոն, Դանիլոն և Ռոբերտո Ֆիրմինոն՝ մասնակցելու 2011 թվականի աշխարհի առաջնությանը։ Առաջնությունում Ալանը անցկացրեց 2 հանդիպում, իսկ Բրազիլիայի մինչև 20 տարեկանների հավաքականը հաղթեց աշխարհի գավաթը 5-րդ անգամ։


== Կարիերայի վիճակագրություն ==


=== Ակումբային վիճակագրություն ===
2018 թվականի ապրիլի 8-ի դրությամբ


== Նվաճումներ ==


=== Ակումբային ===
Վասկո դա ԳամաՍերիա B․ 2009
Բրազիլիայի գավաթ․ 2011


=== Միջազգային ===
Բրազիլիա Մ20ՖԻՖԱ աշխարհի Մ20 առաջնություն․ 2011


== Ծանոթագրություններ ==


== Արտաքին հղումներ ==
Ալանի պաշտոնական Ինստագրամի էջը
Ալանը transfermarkt-ում
Ալանը soccerbase.com-ում
Ալանը WhoScored.com կայքում
Ալանը Նապոլիի պաշտոնական կայքում Archived 2018-04-15 at the Wayback Machine.
Ալանը ՈՒԵՖԱ-ի պաշտոնական կայքում